ক্রিকেট সাউথ আফ্রিকা
ক্রিকেট সাউথ আফ্রিকা () পেশাদার ও সৌখিন - উভয় ধরনের ক্রিকেট খেলায় দক্ষিণ আফ্রিকার সর্বোচ্চ পরিচালনা পরিষদ। প্রকৃতপক্ষে ১৯৯১ সালে এ সংস্থাটি দক্ষিণ আফ্রিকা ইউনাইটেড ক্রিকেট বোর্ড নামে প্রতিষ্ঠিত হয়েছিল। ২৯ জুন, ১৯৯১ তারিখে আন্তর্জাতিক ক্রিকেট কাউন্সিলের সদস্য পদ লাভ করে। জোহানেসবার্গভিত্তিক এ সংস্থার প্রধান নির্বাহী হিসেবে দায়িত্ব পালন করছেন হারুন লরগাত ও দক্ষিণ আফ্রিকা দলের কোচ হিসেবে রয়েছেন রাসেল ডোমিঙ্গো।
মারভান আতাপাত্তু
এপ্রিল, ২০১১ সালে বিশ্বকাপ শেষে আতাপাত্তু শ্রীলঙ্কার ব্যাটিং কোচ মনোনীত হন। অন্তর্বর্তীকালীন কোচ স্টুয়ার্ট ল, চম্পকা রামানায়েকে ও রুয়ান কালপেগের সাথে ইংল্যান্ড সফর করেন। দলের প্রধান কোচের দাবীদার থাকা স্বত্ত্বেও ২০১৩ সালে পল ফারব্রেসকে এ দায়িত্বভার অর্পণ করা হয়। এ সময় তিনি দলের সহকারী কোচের দায়িত্বে ছিলেন। ২০১৪ সালে অপ্রত্যাশিতভাবে ফারব্রেস চলে যান। ফলশ্রুতিতে দলের অন্তর্বর্তীকালীন কোচ নিযুক্ত হন তিনি। এ সময়ে ১৬ বছরের মধ্যে ২০১৪ সালে ইংল্যান্ড সফরে প্রথমবারের মতো ১-০ ব্যবধানে টেস্ট সিরিজ জয় পায়। সেপ্টেম্বর, ২০১৪ সালে আনুষ্ঠানিকভাবে দলের প্রধান কোচ হন যা স্থানীয় কোচ হিসেবে ১৫ বছরের মধ্যে প্রথম ছিল। সফরকারী ইংল্যান্ডের বিপক্ষে ৫-২ ব্যবধানে ওডিআই সিরিজ জয় একমাত্র স্বার্থকতা ছিল। কিন্তু পাকিস্তান ও ভারতের বিপক্ষে উপর্যুপরি টেস্ট সিরিজে পরাজয়ের পর সেপ্টেম্বর, ২০১৫ সালে পদত্যাগ করেন।